Manto (dcéra Teiresia)

Manto alebo Mantó (starogr. Μαντώ – Manto; iný prepis: Mantó, ) je v gréckej mytológii dcéra tébskeho veštca Teiresia. Sama sa stala tiež známou veštkyňou.

Do mýtov sa zapísala najmä jedným svojím príbehom. Bola veľkou obdivovateľkou bohyne Artemis a boha Apolóna a preto raz vyzvala všetky ženy z Téb, aby priniesli obeť ich matke bohyni Léto. Urobili tak všetky – až na kráľovnú Niobé, ktorá to pyšne odmietla s poznámkou, že prečo by ju mala uctievať kým ona má sedem synov a sedem dcér a bohyňa má len dve deti.

Léto túto urážku nezniesla a kruto sa pomstila tak, že naviedla svoje deti, aby Niobe deti zahubili. Syn Apolón potom zastrelil všetkých jej synov a Artemis všetky jej dcéry. Manžel Nioby, kráľ Amfión následne z hrôzy spáchal samovraždu (iná verzia uvádza, že Amfión zaútočil na Apolónovu svätyňu a bol pritom zabitý).

Manto bola matkou presláveného veštca Mopsa.

Referencie a bibliografia

Zdroj 
 

Postavy gréckej mytológie